RETTENS KENDELSE (Appelafdelingen)

15. november 2012

Sag T-286/11 P

Luigi Marcuccio

mod

Europa-Kommissionen

»Appel – personalesag – tjenestemænd – ansvar uden for kontraktforhold – godtgørelse for den skade, der følger af fremsendelse af en skrivelse vedrørende sagsomkostningerne i en sag til den advokat, der repræsenterede sagsøgeren i den pågældende sag – åbenbart, at appellen delvis ikke kan antages til realitetsbehandling, delvis er ugrundet«

Angående: Appel af kendelse afsagt af Retten for EU-personalesager (Anden Afdeling) den 16. marts 2011 i sag F-21/10, Marcuccio mod Kommissionen, EU:F:2011:24, med påstand om ophævelse af denne kendelse.

Udfald: Appellen forkastes. Luigi Marcuccio bærer sine egne omkostninger og betaler de omkostninger, som Europa-Kommissionen har afholdt i appelsagen.

Sammendrag

1. Tjenestemænd – institutionernes ansvar uden for kontraktforhold – betingelser – ulovlighed – tab – årsagsforbindelse – afgørelse, som er behæftet med en tilsidesættelse af tavshedspligten – betingelse, som ikke er tilstrækkelig til, at Unionen pådrager sig ansvar uden for kontraktforhold – eksistensen af et tab og årsagsforbindelse – bevisbyrde

(Art. 340, stk. 2, TEUF)

2. Appel – anbringender – nødvendigheden af en præcis kritik af et punkt i Personalerettens begrundelse

[Art. 257 TEUF; statutten for Domstolen, bilag I, art. 11; Rettens procesreglement, art. 138, stk. 1, første afsnit, litra c)]

3. Appel – anbringender – Rettens kontrol af Personalerettens afslag på at anordne bevisoptagelse – rækkevidde

(Personalerettens procesreglement, art. 58, stk. 1)

4. Appel – anbringender – anbringende rettet mod en doms præmis, der ikke er nødvendig som begrundelse for domskonklusionen – anbringende uden betydning

5. Appel – anbringender – anbringende rettet mod Personalerettens afgørelse om sagsomkostningerne – afvisning, i tilfælde af at alle de øvrige anbringender forkastes

(Statutten for Domstolen, bilag I, art. 11, stk. 2)

1. Unionens ansvar uden for kontraktforhold forudsætter, at en række kumulative betingelser er opfyldt vedrørende retsstridigheden af den adfærd, som den sagsøgte institution hævdes at have udvist, eksistensen af det hævdede tab og årsagsforbindelsen mellem den anfægtede adfærd og det påberåbte tab.

Den omstændighed, at en afgørelse fra en institution er behæftet med en ulovlighed, såsom en tilsidesættelse af tavshedspligten, er ikke en betingelse, som er tilstrækkelig til, at Unionen pådrager sig ansvar uden for kontraktforhold, da pådragelsen af et sådant ansvar forudsætter, at sagsøgeren har godtgjort eksistensen af det tab, han påberåber sig, og årsagsforbindelsen mellem dette tab og den påberåbte ulovlighed.

(jf. præmis 48, 49 og 53)

Henvisning til:

Retten: 28. september 2009, sag T-46/08 P, Marcuccio mod Kommissionen, Sml. Pers. I-B-1, s. 77, og II-B-1, s. 479, præmis 66 og den deri nævnte retspraksis; 6. juli 2010, sag T-401/09, Marcuccio mod Kommissionen, ikke trykt i Samling af Afgørelser, præmis 26; 16. december 2010, sag T-143/09, Kommissionen mod Petrilli, EU:T:2010:531, præmis 45 og den deri nævnte retspraksis

2. Jf. afgørelsens tekst.

(jf. præmis 56 og 57)

Henvisning til:

Domstolen: 4. juli 2000, sag C-352/98 P, Bergaderm og Goupil mod Kommissionen, Sml. I, s. 5291, præmis 34; 8. januar 2002, sag C-248/99 P, Frankrig mod Monsanto og Kommissionen, Sml. I, s. 1, præmis 68; 28. juni 2005, forenede sager C-189/02 P, C-202/02 P, C-205/02 P – C-208/02 P og C-213/02 P, Dansk Rørindustri m.fl. mod Kommissionen, Sml. I, s. 5425, præmis 426

Retten: 19. marts 2010, sag T-338/07 P, Bianchi mod ETF, EU:T:2010:103, præmis 59

3. Jf. afgørelsens tekst.

(jf. præmis 59-63)

Henvisning til:

Domstolen: 14. oktober 2004, sag C-279/02 P, Antas de Campos mod Parlamentet, ikke trykt i Samling af Afgørelser, præmis 32 og 35; 4. oktober 2007, sag C-320/05 P, Olsen mod Kommissionen, ikke trykt i Samling af Afgørelser, præmis 63 og 64; 9. juni 2011, forenede sager C-465/09 P – C-470/09 P, Diputacion Foral de Vizcaya m.fl. mod Kommissionen, ikke trykt i Samling af Afgørelser, præmis 108

4. Jf. afgørelsens tekst.

(jf. præmis 66)

Henvisning til:

Domstolen: 29. april 2004, sag C-496/99 P, Kommissionen mod CAS Succhi di Frutta, Sml. I, s. 3801, præmis 68 og den deri nævnte retspraksis

5. Jf. afgørelsens tekst.

(jf. præmis 69)

Henvisning til:

Retten: 20. juni 2011, sag T-256/10 P, Marcuccio mod Kommissionen, EU:T:2011:291, præmis 77